पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार की दोपहर राजधानी भोपाल के लिए एक और बुरी खबर के साथ आई है। गुफा मंदिर के महंत चंद्रमादास त्यागी ने करीब दो बजे देह त्याग दी। पिछले 14 दिनों तक पालीवाल अस्पताल में वेंटिलेटर पर रहे 42 वर्षीय महंत हरिद्वार कुंभ से लौटने के बाद कोरोना की चपेट में आ गए थे। उनके फेफड़े संक्रमण से शत-प्रतिशत खराब हो गए थे। पालीवाल अस्पताल के डॉ. जेपी पालीवाल ने इस खबर की पुष्टि की है।
गौरतलब है कि महंत चन्द्रमादास त्यागी कुंभ स्नान करने हरिद्वार गए थे। बड़ी तादाद में उनके भक्त भी उनके साथ कुंभ में पहुंचे थे। इसी दौरान हरिद्वार में उनकी तबीयत बिगड़ गई, लेकिन उन्हें तत्काल किसी अस्पताल में इलाज के लिए जगह नहीं मिल पाई और वे ट्रेन द्वारा भोपाल आ गए थे। यहां पहुंचने के बाद उनकी स्थिति देखकर इलाज के लिए उन्हें तत्काल पालीवाल अस्पताल में भर्ती किया गया था, जहां उन्हें वेंटिलेटर पर रखा गया था। करीब 14 दिनों के अथक प्रयासों के बाद भी डॉक्टर उनको बचा पाने में सफल नहीं हो पाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn